《寄寿别驾潜庵曾先生华诞诗》
明代·湛若水

罗浮七洞天，增城为近隣。龟峰与鹤岭，瑞日生紫云。

逢辰思岳降，渺然忆怀人。若人抱潜德，于我为交亲。

别驾不肯展，凤毛光日新。望云开寿域，系此斑衣身。

龟以祝奇算，鹤以呈遐年。我为歌南山，寿之于无垠。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。